CELEX: 32021D0845
Language: lt
Date: 2021-05-26 00:00:00
Title: Komisijos įgyvendinimo sprendimas (ES) 2021/845 2021 m. gegužės 26 d. kuriuo iš dalies keičiamos Įgyvendinimo sprendimo (ES) 2019/1202 nuostatos dėl dulkių sankaupų savaiminio užsidegimo parametrų nustatymo

2021 5 27   
               
               
                  LT
               
               
                  Europos Sąjungos oficialusis leidinys
               
               
                  L 186/28
               
            
         KOMISIJOS ĮGYVENDINIMO SPRENDIMAS (ES) 2021/845
         2021 m. gegužės 26 d.
         kuriuo iš dalies keičiamos Įgyvendinimo sprendimo (ES) 2019/1202 nuostatos dėl dulkių sankaupų savaiminio užsidegimo parametrų nustatymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/34/ES (2) 12 straipsniu, daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos II priede nustatytus esminius sveikatos ir saugos reikalavimus, kuriuos apima tie standartai ar jų dalys;
                  
               
                     (2)
                  
                  
                     1994 m. gruodžio 12 d. raštu BC/CEN/46-92 – BC/CLC/05-92 Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (Cenelec) dėl darniųjų standartų parengimo ir peržiūros, siekiant užtikrinti Europos Parlamento ir Tarybos direktyvos 94/9/EB (3) įgyvendinimą. Ši direktyva buvo pakeista Direktyva 2014/34/ES, nekeičiant Direktyvos 94/9/EB II priede nustatytų esminių sveikatos ir saugos reikalavimų;
                  
               
                     (3)
                  
                  
                     visų pirma CEN ir Cenelec buvo paprašyta parengti potencialiai sprogioje aplinkoje naudojamos įrangos projektavimo ir bandymų standarto projektą, kaip nurodyta standartizacijos programos, dėl kurios susitarė CEN ir Cenelec bei Komisija, I skyriuje, ir kuri pridėta prie prašymo BC/CEN/46-92 – BC/CLC/05-92. CEN ir Cenelec taip pat paprašyta peržiūrėti esamus standartus, siekiant juos suderinti su Direktyvos 94/9/EB esminiais sveikatos ir saugos reikalavimais;
                  
               
                     (4)
                  
                  
                     remdamasis prašymu BC/CEN/46-92 – BC/CLC/05-92, CEN peržiūrėjo standartą EN 15188:2007 dėl dulkių sankaupų savaiminio užsidegimo parametrų nustatymo. Po šios peržiūros CEN pateikė Komisijai standartą EN 15188:2020;
                  
               
                     (5)
                  
                  
                     Komisija kartu su CEN įvertino, ar CEN parengtas standartas EN 15188:2020 atitinka prašymą BC/CEN/46-92 – BC/CLC/05-92;
                  
               
                     (6)
                  
                  
                     standartas EN 15188:2020 atitinka jame reglamentuojamus ir Direktyvos 2014/34/ES II priede nustatytus reikalavimus. Todėl nuorodą į šį standartą tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     standartu EN 15188:2020 pakeičiamas standartas EN 15188:2007. Todėl reikia panaikinti standarto EN 15188:2007 nuorodą Europos Sąjungos oficialiajame leidinyje;
                  
               
                     (8)
                  
                  
                     siekiant suteikti gamintojams pakankamai laiko savo gaminius pritaikyti prie peržiūrėto standarto EN 15188:2007, būtina atidėti to standarto nuorodos panaikinimą;
                  
               
                     (9)
                  
                  
                     darniųjų standartų, parengtų įgyvendinant Direktyvą 2014/34/ES, nuorodos skelbiamos Komisijos įgyvendinimo sprendime (ES) 2019/1202 (4). Siekiant užtikrinti, kad darniųjų standartų, parengtų įgyvendinant Direktyvą 2014/34/ES, nuorodos būtų nurodytos viename akte, standartų EN 15188:2020 ir EN 15188:2007 nuorodos turėtų būti įtrauktos į tą įgyvendinimo sprendimą;
                  
               
                     (10)
                  
                  
                     todėl Įgyvendinimo sprendimas (ES) 2019/1202 turėtų būti atitinkamai iš dalies pakeistas;
                  
               
                     (11)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/1202 I priedas iš dalies keičiamas pagal šio sprendimo I priedą.
         
         
            2 straipsnis
            Įgyvendinimo sprendimo (ES) 2019/1202 II priedas iš dalies keičiamas pagal šio sprendimo II priedą.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. gegužės 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. vasario 26 d. Europos Parlamento ir Tarybos direktyva 2014/34/ES dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 96, 2014 3 29, p. 309);
         
            (3)  1994 m. kovo 23 d. Europos Parlamento ir Tarybos direktyva 94/9/EB dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 100, 1994 4 19, p. 1).
         
            (4)  2019 m. liepos 12 d. Komisijos įgyvendinimo sprendimas (ES) 2019/1202 dėl potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Europos Parlamento ir Tarybos direktyvos 2014/34/ES įgyvendinimą (OL L 189, 2019 7 15, p. 71).
      
      
         
            I PRIEDAS
            Įgyvendinimo sprendimo (ES) 2019/1202 I priedas papildomas šiuo punktu:
            
               
                           Nr.
                        
                        
                           Standarto nuoroda
                        
                     
                           „3.
                        
                        
                           EN 15188:2020
                           Dulkių sankaupų savaiminio užsidegimo parametrų nustatymas“.
                        
                     
         
      
      
         
            II PRIEDAS
            Įgyvendinimo sprendimo (ES) 2019/1202 II priedas papildomas šiuo punktu:
            
               
                           Nr.
                        
                        
                           Standarto nuoroda
                        
                        
                           Panaikinimo data
                        
                     
                           „3.
                        
                        
                           EN 15188:2007
                           Dulkių sankaupų savaiminio užsidegimo parametrų nustatymas
                        
                        
                           2022 m. lapkričio 27 d.“.